**TAFLEN CRYNHOI PENDERFYNIAD**

**Diben:** Penderfyniad y Comisiynydd – Cyf. DLl 192

**Amseru:** Brys

**Teitl:** Buddsoddi yn y Prosiect Glasbrint

**Categori Penderfyniad / Effaith Maes Busnes: Cyllid**

**Crynodeb Gweithredol:**

Prosiect Glasbrint Troseddau Menywod

Mae cyd-Glasbrint Troseddau Menywod y Weinyddiaeth Gyfiawnder a Llywodraeth Cymru (2019), yn darparu cyfle i gyflymu diwygiad a thrawsffurfiad gwasanaethau i fenywod yn y System Cyfiawnder Troseddol (gan dynnu ar wersi a ddysgwyd gan y cynllun Braenaru i Fenywod) drwy ganolbwyntio ar greu datrysiadau cynaliadwy wedi eu seilio yn y gymuned i gadw menywod a chymunedau’n ddiogel a rhag trosedd, wedi eu seilio ar ymagwedd a arweinir gan dystiolaeth.

Mae’r Glasbrint yn cael ei drosglwyddo drwy chwe ffrwd waith unigol, dan arweiniad arweinwyr amlasiantaethol, amlddisgyblaethol gan ddarparu ymagwedd Cymru gyfan. Mae angen adnoddau prosiect ychwanegol er mwyn darparu cefnogaeth a symud gweithgarwch ymchwil ymlaen er mwyn sicrhau cynnydd y prosiect.

Cyflwynwyd achos busnes ar gyfer adnoddau ychwanegol gan Uwch-swyddog Cyfrifol y Prosiect Glasbrint Troseddau Menywod (Emma Wools) a chytunwyd ar hyn gan Fwrdd Rhaglen y Glasbrint yn Chwefror 2020. Mae’r Achos Busnes yn gosod cynnig ar gyfer cyd-fuddsoddiad gan bartneriaid yn cynnwys Llywodraeth Cymru, Gwasanaeth Carchardai a Phrawf Ei Mawrhydi a Chomisiynwyr Heddlu a Throseddu ar gyfer adnoddau ychwanegol i gefnogi’r prosiect Glasbrint. Gofynnwyd i Gomisiynwyr Heddlu a Throseddu gyd-gyfrannu, fel rhan o’r buddsoddiad partneriaeth, tua £30,000 er mwyn sicrhau adnoddau gan gynnwys Swyddog Prosiect a Swyddog Ymchwil (wedi eu rhannu ar draws Glasbrint Troseddau Menywod a Chyfiawnder Ieuenctid) er mwyn galluogi trosglwyddo’r prosiect Glasbrint Troseddau Menywod yn llwyddiannus.

**Argymhelliad:**

Y Comisiynydd i gymeradwyo buddsoddiad o £5,000 i adnoddau cefnogaeth prosiect a swyddog ymchwil ar gyfer y prosiect Glasbrint Troseddau Menywod. Mae’r buddsoddiad i’w rannu ar draws y pedwar Comisiynydd Heddlu a Throseddu, gyda’r cyfraniad cyllido wedi ei rannu fel a ganlyn:

o Swyddfa Comisiynydd Heddlu a Throseddu De Cymru - £15,000

o Swyddfa Comisiynydd Heddlu a Throseddu Gogledd Cymru - £5,000

o Swyddfa Comisiynydd Heddlu a Throseddu Heddlu Dyfed-Powys - £5,000

o Swyddfa Comisiynydd Heddlu a Throseddu Gwent - £5,000

**Comisiynydd Heddlu a Throseddu Dyfed-Powys**

Cadarnhaf fy mod wedi ystyried a oes gennyf unrhyw ddiddordeb personol neu sy'n rhagfarnu yn y mater hwn a fy mod wedi gwneud y penderfyniad arfaethedig yn unol ag Egwyddorion Nolan ar gyfer Ymddygiad mewn Bywyd Cyhoeddus.

Rwy’n cymeradwyo’r cais uchod.

**Llofnod:**  **Dyddiad: 8.1.2021**